**2. Határ Győző Emléknapok és Versmondó Verseny**

**Az Írók Alapítványa,
a Magyar Versmondók Egyesülete
és Gyomaendrőd Önkormányzata**

**A 2. HATÁR GYŐZŐ EMLÉKNAPOK**

**keretében**

**CENTENÁRIUMI VERSMONDÓ VERSENYT**

**hirdet a 20-21. századi nagy magyar költő tiszteletére.**

Versmondó versenyünkkel szeretnénk hagyományt teremteni, egyszersmind hozzájárulni kívánunk Határ Győző Kossuth-díjas költő, író, bölcselő születése 100. évfordulójának megünnepléséhez. Célunk, hogy a versszerető közönség erre az ünnepre minél szélesebb körben megismerje Határ Győző életművét és mind gyakrabban kerüljenek bemutatásra versei, meséi, prózái, színművei. [**NEVEZÉSI LAP LETÖLTÉSE**](http://www.vers.hu/data/files/File/hatar_nevezesi%20lap_2014.doc)

**Figyelem! Meghosszabbított nevezési határidő:**

**2014. szeptember 30.**

**A HATÁR GYŐZŐ VERSMONDÓ VERSENY**

ütemezése és feltételei:

**A versenyt két életkori kategóriában hirdetjük meg:**
16 - 20 év: Ifjúsági kategória
20 - : Felnőtt kategória

A versmondó versenyre két Határ Győző verssel vagy mesével és két szabadon választott verssel kell felkészülni, amelyek címét a nevezési lapon kérjük feltüntetni.

A Határ Győző versek és mesék ajánlott válogatása megtalálható az Írók
Alapítványa és a Magyar Versmondók Egyesülete honlapján: [www.szephalom-konyvmuhely.hu](http://www.szephalom-konyvmuhely.hu) vagy a [www.vers.hu/versenyek](http://www.vers.hu/versenyek)
Természetesen más, saját választású Határ Győző verssel, mesével is lehet a versmondó versenyen szerepelni.

A szabadon választott vers esetében a zsűri kiemelten ajánlja a 20-21. századi magyar költészet legszebb alkotásait.

**A versmondó verseny időpontja: 2014. október 19-e (vasárnap), 10 óra**Helyszín: Benczúr Ház, 1068 Budapest, Benczúr utca 27.

**Díjak: I. díj 25 000 Ft, II. díj 20 000 Ft, III. díj 15 000 Ft,** továbbá valamennyi résztvevő számára értékes könyvjutalmak. A rendezők fenntartják a jogot több díj kiadására ill. a díjak összevonására.

**A versmondó verseny díjazottjai meghívást nyernek a 2. Határ Győző Emléknapok díjátadó gálaműsorában való gyomaendrődi fellépésre:**
**Ideje: 2014. november 15-e, szombat, 15 óra**
**Helyszín: Gyomaendrőd, Művelődési Központ**

**Meghosszabbított nevezési határidő:** **2014. szeptember 30.**
Jelentkezni a nevezési lap kitöltésével lehet, amely letölthető a
[www.szephalom-konyvmuhely.hu](http://www.szephalom-konyvmuhely.hu/) vagy a [www.vers.hu/versenyek](http://www.vers.hu/versenyek) oldalakról.
A centenáriumi versmondóverseny nevezési díjmentes.

A versennyel kapcsolatban további tájékoztatás ill. szükség esetén segítség kérhető: Mezey Katalin: iroszak@t-online.hu, tel.:+36-1-351-0593; Kiss László: vers@c3.hu, tel.: +36 30 9223 573

Minden magyar nyelvű versmondó nevezését szívesen várjuk!

**A HATÁR GYŐZŐ EMLÉKNAPOK TÁMOGATÓI:**
Nemzeti Kulturális Alap, Gyomaendrőd Önkormányzata
és a Határ Győző Városi Könyvtár